NORAKSTS

|  |  |
| --- | --- |
| 24.11.2022. | Nr.15/17 |

###### GROZĪJUMI JELGAVAS PILSĒTAS DOMES 2019. GADA 8. JŪLIJA LĒMUMĀ

###### NR.8/1 “PAR DALĪBU PROJEKTĀ “SOCIĀLAJAM RISKAM PAKĻAUTO BĒRNU UN JAUNIEŠU INTEGRĀCIJA JELGAVAS UN ŠAUĻU PILSĒTAS PAŠVALDĪBĀS””

(ziņo: I.Škutāne)

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – 1** (A.Pagors), **ATTURAS – 3** (G.Kurlovičs, A.Rublis, A.Tomašūns),

Saskaņā ar Jelgavas pilsētas domes 2019. gada 8. jūlija lēmumu Nr.8/1 “Par dalību projektā “Sociālajam riskam pakļauto bērnu un jauniešu integrācija Jelgavas un Šauļu pilsētas pašvaldībās” (turpmāk – Lēmums) un 2020. gada 30. jūnijā starp Vides aizsardzības un reģionālās attīstības ministriju un Šauļu pilsētas pašvaldības administrāciju noslēgto finansējuma līgumu par projekta Nr.LLI-491 īstenošanu, Jelgavas valstspilsētas pašvaldība kā partneris piedalās projekta “Sociālajam riskam pakļauto bērnu un jauniešu integrācija Jelgavas un Šauļu pilsētas pašvaldībās (Risk Children)” (turpmāk – Projekts) īstenošanā, kura kopējās plānotās izmaksas ir 700 000.00 *euro*. No tām Jelgavas valstspilsētas pašvaldības attiecināmās izmaksas ir 352 347.97 *euro*, t.sk. 299 495.77 *euro* (85%) ir Eiropas Reģionālā attīstības fonda finansējums, 17 617.40 *euro* (5%) ir valsts budžeta dotācija pašvaldībāmun 35 234.80 *euro* (10%) ir Jelgavas valstspilsētas pašvaldības līdzfinansējums. Jelgavas valstspilsētas pašvaldības neattiecināmās izmaksas bija plānotas 150 000.00 *euro*.

Īstenojot projekta aktivitāti “Būvdarbi ēkā Loka maģistrālē 25, Jelgavā”, 2021. gada 14. decembrī starp Jelgavas valstspilsētas pašvaldību un sabiedrību ar ierobežotu atbildību “RIMTS” tika noslēgts būvdarbu līgums “Ēkas Loka maģistrālē 25 pārbūve, Jelgavā” (turpmāk – Būvdarbu līgums). Būvdarbu līguma kopējā summa 484 722.77 *euro.*

Īstenojot Būvdarbu līgumu tika konstatētas nepilnības būvprojektā “Ēkas Loka maģistrālē 25 pārbūve, Jelgavā”, tika veiktas būvprojekta izmaiņas un papildinājumi, kā rezultātā identificētas būvdarbu apjomu izmaiņas un papildu darbi, kas nepieciešami ēkas Loka maģistrālē 25, Jelgavā kvalitatīvai pārbūvei un nodošanai ekspluatācijā. Tāpat, ģeopolitiskās situācijas pasaulē dēļ un noteikto sankciju pret Krievijas Federāciju īstenošanas rezultātā Eiropas Savienībā, būtiski ir ietekmēta būvizstrādājumu cena, piegāde un to pieejamība. Līdz ar to būvdarbu kopējā summa palielinās par 183 289.07 *euro.*

Ņemot vērā minēto, lai nodrošinātu Projekta aktivitāšu īstenošanu un būvdarbu pabeigšanu,

**JELGAVAS VALSTSPILSĒTAS DOME NOLEMJ:**

1. Izdarīt Lēmumā šādus grozījumus:
   1. Aizstāt 1.punktā skaitļus un vārdus “150 000.00 (viens simts piecdesmit tūkstoši *euro* un 00 centi” ar skaitļiem un vārdiem 333 289.07 *euro* (trīs simti trīsdesmit trīs tūkstoši divi simti astoņdesmit deviņi *euro* un 07 centi).
   2. Izteikt 2.1. apakšpunktu šādā redakcijā:

“2022. gadā - 282 921.66 *euro* (divi simti astoņdesmit divi tūkstoši deviņi simti divdesmit viens *euro* un 66 centi)”.

* 1. Izteikt 2.2. apakšpunktu šādā redakcijā:

“2023. gadā – 402 715.38 *euro* (četri simti divi tūkstoši septiņi simti piecpadsmit *euro* un 38 *centi*)”.

* 1. Svītrot 2.3.apakšpunktu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 24. novembrī